wickkiey/tamil-wikipedia-chunked huggingface dataset:
# ஆதவநாடு

## சொற்பிறப்பியல்

மலையாளத்தில், "ஆதவநாடு" என்பது "ஆழ்வாஞ்சேரி தம்பிரகள் வாழுன்ன நாடு" என்பதன் சுருக்கமாகும். இப்பகுதி பழங்காலத்தில் ஆழ்வாஞ்சேரி தம்பிரான்ள் என்னும் சிற்றரசர்களின் ஆட்சியின் கீழ் இருந்தது. *ஆழ்வாஞ்சேரி தம்பிரான்கள்* வழக்கமாக கோழிக்கோடு புதிய சாமுத்திரி மன்னரின் *அரியிட்டு வாழ்கையில்* (முடிசூட்டு விழா) கலந்து கொளபவர்களாக இருந்தனர். *பாலக்காடு மன்னரின்* அசல் தலைமையகம் ஆதவநாட்டில் இருந்தது.  
ஆதவநாட்டில் சில தொழில்கள் உள்ளன. ஆதவநாடு ஜவுளித் துறையில் பல பொதுத் துறை நிறுவனங்களின் அமைவிடமாக உள்ளது.
- கே.இ.எல்.டி.இ.எஸ். (கேரள உயர்தொழில்நுட்ப துணிகள் கூட்டுறவு லிமிடெட்) இங்கு அமைந்துள்ளது.
# ஆதவநாடு

## மக்கள்தொகையியல்

2011ஆம் ஆண்டு இந்திய மக்கள் தொகை கணக்கெடுப்பின்படி, ஆதவநாட்டின் மக்கள் தொகை 18,283 ஆகும். இதில் ஆண்களின் எண்ணிக்கை 8,612 (47%) என்றும், பெண்களின் எண்ணிக்கை 9671 (53%) என்றும் உள்ளது. மக்கள் தொகை அடர்த்தி ஒரு சதுர கிலோமீட்டருக்கு தோராயமாக 1,524 பேர் உள்ளனது. ஆதவநாட்டின் மக்கள் தொகையில் ஆறு வயதுக்குட்பட்ட குழந்தைகள் 14% உள்ளனர்.  
அதிகம் பேசப்படும் மொழியாக மலையாளம் உள்ளது.
# ஆதவநாடு

## பண்பாடு

### சமயம்

ஆதவநாடு முக்கியமாக இந்து, முஸ்லீம் சமயத்தினர் வாழ்கின்றனர்.இம்மக்களிடையே டஃப் முட்டு, கோல்கலி, அரவணமுத்து ஆகிய உள்ளூர் கலைகள் உள்ளன.
# ஆதவநாடு

## பண்பாடு

### நிகழ்வுகள்

மரமடி (கேரள மாட்டுப் பந்தயம் அல்லது களப்பூட்டு என்றும் அழைக்கப்படுகிறது) என்பது இங்கு ஆடப்படும் ஒரு பாரம்பரிய விளையாட்டாகும். மிருகவதையைத் தடுக்கும் 1960 ஆம் ஆண்டு சட்டத்தை மீறுவதாக இந்த விளையாட்டு உள்ளதாக கருதப்பட்டதால், 2014 ஆம் ஆண்டு நீதிமன்றத் தீர்ப்பால் தடை இது செய்யப்பட்டது.
# ஆதவநாடு

## ஈர்ப்புகள்

- அய்யப்பனோவு அருவி ஆதவநாடு கட்டிலங்கடியில் அமைந்துள்ளது.
# ஆதவநாடு

## கல்வி

ஆதவநாடு ஒரு முக்கிய கல்வி மையமாகுமாக உள்ளது. இங்கு துவக்கக் கல்வி முதல் உயர் நிலைக் கல்வி வரையிலான பல கல்வி நிறுவனங்களைக் கொண்டுள்ளது. இது பல நூலகங்களையும் கொண்டுள்ளது. மேலும் 90%க்கும் கூடுதலான கல்வியறிவு விகிதத்தையும் கொண்டுள்ளது. பெரும்பாலான புத்தகங்கள் மலையாளம், ஆங்கிலம், சமஸ்கிருதம் போன்ற மொழிகளில் எழுதப்பட்டவை. சில அரபி-மலையாளத்தில் எழுதப்பட்டவை, இது அரேபிய எழுத்துகளில் எழுதப்பட்ட மலையாள மொழி நூல் பதிப்புகளாகும்.
# ஆதவநாடு

## கல்வி

### கல்வி நிறுவனங்கள்

- ஆதவநாடு பரிதி உயர்நிலைப் பள்ளி
- ஆதவநாடு மேட்டும்மாள் மேல்நிலைப் பள்ளி
- மர்கசு தர்பியத்துல் இஸ்லாம் மேல்நிலைப் பள்ளி
- மர்கஸ் உண்டுறைப் பள்ளி
- மர்கசு தர்பியத்துல் ஆசிரியர் பயிற்சி மையம்
- மர்கசு தர்பியத்துல் இஸ்லாம்
- மர்கசு தர்பியத்துல் இஸ்லாம் பி-இடி
- பதரிய்யா அரபிக் கல்லூரி, பாலத்தானி
- பிஎம்எஸ்ஏ அனாதை இல்ல மருத்துவமனை, ஆதவநாடு கட்டிலங்கடி
- மர்கஸ் கலை மற்றும் அறிவியல் கல்லூரி
- கே.எம்.டி.டி. பலதொழில்நுட்பக் கல்லூரி
- கேஎம்சிடி சட்டக் கல்லூரி
- மஜ்மாவ் அனாதை இல்லம்
- முகமது அலி ஷிஹாப் தங்கல் நினைவு கலை மற்றும் அறிவியல் கல்லூரி
- மஜ்மாவ் மேல்நிலைப் பள்ளி
- மஜ்மாவு தாஸ்கியாத் இஸ்லாமியா
# ஆதவநாடு

## போக்குவரத்து

### சாலை

- ஆதவநாடு கோட்டக்கல் வழியாக இந்தியாவின் பிற பகுதிகளுடன் இணைக்கப்பட்டுள்ளது.
- தேசிய நெடுஞ்சாலை எண்.66 தானூர் வழியாக செல்கிறது. இச் சாலை வடக்கில் கோவா மற்றும் மும்பையுடன் இணைகிறது. தெற்கில் கொச்சி மற்றும் திருவனந்தபுரத்தை இணைக்கிறது.
- மாநில நெடுஞ்சாலை எண்.28 நிலம்பூரில் இருந்து தொடங்கி உதகமண்டலம், மைசூர் மற்றும் பெங்களூர் நெடுஞ்சாலைகள்.12,29 மற்றும் 181 வழியாக இணைக்கிறது.
- தேசிய நெடுஞ்சாலை எண்.966 பாலக்காடு மற்றும் கோயம்புத்தூரை இணைக்கிறது.
# ஆதவநாடு

## போக்குவரத்து

### வான்வழி

- அருகிலுள்ள வானூர்தி நிலையம் கரிப்பூர் பன்னாட்டு வானூர்தி நிலையம் ஆகும்.
# ஆதவநாடு

## போக்குவரத்து

### தொடருந்து

- குட்டிப்புரம் தொடருந்து நிலையம் முதன்மையான தொடருந்து நிலையம் ஆகும். இது ஆதவநாட்டிலிருந்து 10 கி.மீ. தொலைவில் உள்ளது
- திருநாவாய் தொடருந்து நிலையம்
- பெரஷ்சனூர் தொடருந்து நிலையம்
- திரூர் தொடருந்து நிலையம்
# ஆதவநாடு

## போக்குவரத்து

### பேருந்து

- புத்தனத்தாணி பேருந்து நிலையம்
- குட்டிப்புரத்திலிருந்து பேருந்துகள்
# ஆதவநாடு

## குறிப்பிடத்தக்கவர்கள்

- மேல்பத்தூர் நாராயண பட்டத்திரி
- மொஹ்சின் பெரம்பன்
# ஆதவநாடு

## மேலும் பார்க்கவும்

- புத்தனத்தாணி
- ஆதவநாடு கிராம ஊராட்சி
- அய்யப்பனோவ் அருவி
# மேடம் கோயி கோயி

**மேடம் கோய் கோய்** ( *Madam Koi Koi* ) ( **லேடி கோய் கோய்**, **மிஸ் கோய் கோய்**, கானாவில் **மேடம் ஹை ஹீல்** அல்லது **மேடம் மோக்**' மற்றும் தன்சானியாவில் **மிஸ் கொன்கோகோ** என்றும் அழைக்கப்படுகிறது) என்பது நைஜீரியா மற்றும் ஆப்பிரிக்க நகர்ப்புற புராணங்களில் தோன்றும் ஒரு பேய். இது, இரவு நேரங்களில் உறைவிடப் பள்ளிகளில் தங்கும் அறைகள், நடைபாதைகள் மற்றும் கழிப்பறைகளை வேட்டையாடும். பகல் பள்ளிகளில் இவள் கழிப்பறைகளையும், பள்ளிக்கு சீக்கிரம் வரும் அல்லது பள்ளியைவிட்டு தாமதமாகச் செல்லும் மாணவர்களையும் வேட்டையாடுகிறாள். இவள் பெரும்பாலும் சிவப்பு குதிகால் செருப்பு அணிந்தவளாகவோ அல்லது ஒற்றை குதிகால் செருப்பு அணிந்தவளாகவோ சித்தரிக்கப்படுகிறாள். நைஜீரியா, கானா மற்றும் தென்னாப்பிரிக்காவில் மிகவும் பிரபலமான உறைவிடப் பள்ளி பேய்களில் இவளும் ஒருத்தி.
# மேடம் கோயி கோயி

## சொற்பிறப்பியல்

"மேடம் கோய் கோய்" என்ற பெயர், அவள் இரவு நேரங்களில் மாணவர்களை வேட்டையாட வரும்போதெல்லாம் அவளது குதிகால் எழுப்பும் ஒலியிலிருந்து எடுக்கப்பட்டது. கானாவில் "மேடம் மோக்" என்ற பெயர் உயரமான குதிகால் செருப்பு என்ற கானா மொழியில் இருந்து எடுக்கப்பட்டது.
# மேடம் கோயி கோயி

## தோற்றம்

மேடம் கோயி கோயின் தோற்றத்தைக் கூறும் பல கதைகள் உள்ளன.
# மேடம் கோயி கோயி

## தோற்றம்

### நைஜீரியா

நைஜீரியாவில், இவள் தனது அழகு மற்றும் சிவப்பு குதிகால்களுக்கு பெயர் பெற்ற பள்ளியில் பணிபுரிந்த ஒரு ஆசிரியராக சித்தரிக்கப்படுகிறாள். இவள் பள்ளியின் நடைபாதையில் நடக்கும் போதெல்லாம், இவளுடைய காலணிகள் "கோய் கோய்" என்று ஒலி எழுப்பும். அதிலிருந்து "மேடம் கோய் கோய்" என்ற பெயர் வந்தது. மாணவிகளிடம் மிகவும் கேவலமாக நடந்து கொள்வதாகவும், காரணமின்றி அடிப்பதாகவும் கூறப்படுகிறது. மாணவி ஒருவரை அறைந்து காதில் காயம் ஏற்பட்டதால் இவர் பணி நீக்கம் செய்யப்பட்டதாகவும், வீடு திரும்பும் வழியில் விபத்தில் சிக்கி இறந்ததாகவும் கூறப்படுகிறாது. இவள் இறப்பதற்கு முன் பள்ளி மற்றும் அதன் மாணவர்களை பழிவாங்குவேன் என்று சத்தியம் செய்கிறாள்.  
மற்றொரு கதையில், இவள் மிகவும் பொல்லாத ஆசிரியை என்றும், தனக்கு வாய்ப்பு கிடைக்கும் போதெல்லாம் தன் மாணவர்களை மிகவும் கொடூரமாக தண்டிப்பாள் என்றும் கூறப்படுகிறாது. சிலர் இவள் பிறரது துன்பத்தில் இன்பம் காண்பவள் என்றும், தான் விரும்பும் போதெல்லாம் கடுமையான வலியையும் சித்திரவதையையும் ஏற்படுத்துவாள் என்றும் கூறப்படுகிறது. பள்ளி நிர்வாகம் இவளை கண்டிக்காததால் சோர்வடைந்த இவளது மாணவர்கள், ஒரு நாள் இரவு, இவள் பள்ளியை விட்டு வெளியேறும் போது, இவளை அடித்து, அவளைக் கொன்று விடுகின்றனர். பின்னர், அவர்கள் பள்ளியின் பின்புற வேலியின் மீது இவளது உடலை எறிந்துவிட்டு ஓடிவிடுகின்றனர்.  
பின்னர், படிப்படியாக, இவளை காலணியால் அடித்த மாணவனைத் தவிர ஒவ்வொரு மாணவரும் காணாமல் போகிறார்கள். கடைசியாக அந்த மாணவனும் அடித்துக் கொல்லப்படுகிறான்.  
இதனால் பள்ளி மூடப்படுகிறது. அனைத்து குழந்தைகளும் புதிய பள்ளிகளுக்கு மாற்றப்படுகின்றனர். இந்த குழந்தைகள் பின்னர் இவள் இரவு நேரங்களில் விடுதிகளின் அரங்குகளில் மாணவர்களை துன்புறுத்தி, தன்னைப் பார்ப்பவர்கள் அனைவரையும் காணாமல் போகச் செய்கிறாள் என தங்கள் புதிய பள்ளிகளில் இந்தக் கதையை கூறுகின்றனர்.
# மேடம் கோயி கோயி

## தோற்றம்

### மற்ற நாடுகளில்

கானா, கமரூன், தென்னாப்பிரிக்கா மற்றும் பிற ஆபிரிக்க நாடுகளில் மேடம் கோய் கோயியைப் போன்ற ஒத்த எழுத்துக்களைக் காணலாம்.
# மேடம் கோயி கோயி

## செயல்பாடுகள்

மேடம் கோய் கோய், முக்கியமாக பள்ளிக் கதவுகளைத் திறப்பது, பாடுவது, விசில் அடிப்பது, கழிவறைகள் அல்லது குளியலறையில் உள்ளவர்களைத் தாக்குவது அல்லது மாணவர்களை அறைவது போன்ற செயல்களுடன் பள்ளி வளாகத்தை வேட்டையாடுவதற்குப் பெயர் பெற்றவள். இவளுடைய இருப்பு எப்போதும் இவளது காலடிச் சுவடுகளுடன் இருக்கும். இவள் குதிகால் செருப்புடன் இருப்பது தவிர கண்ணுக்கு தெரியாதவளாகவும் இருக்கலாம். சில கதைகளில், காணாமல் போன தனது குதிகால் செருப்பைத் தேடி இவள் அடிக்கடி இரவு நேரங்களில் மாணவர்களை தொந்தரவு செய்கிறாள்.
# மேடம் கோயி கோயி

## ஊடகங்களில்

சிமிசாயோ பிரவுன்ஸ்டோனின் குழந்தைகள் புத்தகமான *ஃபேயி ஃபே *மற்றும் *தி கேஸ் ஆஃப் தி மிஸ்டீரியஸ் மேடம் கோய் கோய்* ஆகியவற்றில் மேடம் கோயி கோய் எதிரியாகச் சித்தரிக்கப்படுகிறாள்.  
நெட்பிளிக்சில் ஒளிப்பரப்பான *தி ஆரிஜின்: மேடம் கோய்-கோய்* என்ற திகில் தொடர் இவளது கதையை அடிப்படையாகக் கொண்டது.
# மேடம் கோயி கோயி

## இதனையும் காண்க

- மம்மி வாட்டா
# ஐத்னோரா ஆப்பிரிகானா

**ஐத்னோரா ஆப்பிரிகானா** (தாவர வகைப்பாட்டியல்: *Hydnora africana*) என்பது அரிசுடோலோச்சியேசியே (Aristolochiaceae) என்ற தாவரக் குடும்பத்திலுள்ள, ஒரு வகை பூக்கும் தாவரமாகும். இக்குடும்பத்தில், எட்டு பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “ஐத்னோரா” பேரினத்தில், ஏழு இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக, இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1775 ஆம் ஆண்டு வெளிவந்துள்ளது. நுண்கிருமி எதிர்ப்பு ஆற்றல் ஆய்வில் பயன்படுகிறது.
# அர்ச்சி (இந்து தெய்வம்)

**அர்ச்சி** என்பது (சமஸ்கிருதம்: अर्ची, *Arcī*, lit. "போற்றத்தக்க") ஒரு ராணி, மற்றும் இந்து புராணக்கடவுளான லட்சுமியின் மனித அவதாரங்களில்<nowiki/>ஒன்றாகும். பகவத் கீதையின் படி, வேணா என்னும் அரசனின் உடலில் இருந்து தனது கணவர் பிருத்து மற்றும் ஆர்ச்சி இருவருமே மனிதப்பிறவி எடுத்துள்ளனர். இருவரும் முறையே லட்சுமி மற்றும் விஷ்ணுவின் அவதாரங்களாகக் கருதப்படுகின்றனர்.  
புராணங்களில் வரும் எல்லா மனைவிகளைப்போலவே இவரும் தனது கணவரைப் பின்தொடர்ந்து சன்னியாசத்திற்காக காட்டிற்குச் சென்றதோடு. பிருத்து இறந்தபோது, அக்கால முறைமையின் படி, கணவரின் இறுதிச் சடங்கில் தன்னைத் தானே எரித்துக் கொண்டு சதிக்கடமையை முடித்துள்ளார்.
# அர்ச்சி (இந்து தெய்வம்)

## புராணக்கதை

துருவனின் வழித்தோன்றலான வேணன் என்பவர், அவரது கர்மா, மத போதனைகளிலிருந்து விலகியதாலும், அவர் ஒரு அரசராக இருக்க தகுதியற்றவர் என்பதாலும் முனிவர்களால் கொல்லப்பட்டார் என்று பாகவத புராணம் கூறுகிறது. குழந்தை இல்லாமல் இறந்ததால், முனிவர்கள் அவரின் சடலத்தை எடுத்து சிறப்பு சடங்கினைச் செய்து, அவ்வாறு பிறந்தவர்களே, பிருத்துவும், அர்ச்சியும் ஆவார்.  
பிருத்து அர்ச்சியை மணந்ததன் மூலம், அவர்கள் இவ்உலகின் மன்னரும், அரசியுமானார்கள். இவர்களுக்கு விஜிதஸ்வன், ஹரியக்ஷா, தும்ராகேஷ், விருகன், திரவணன் என்ற ஐந்து மகன்கள் பிறந்தனர். இவ்வாறு தங்கள் இல்வாழ்க்கையை நிறைவேற்றி முடித்தபின்னர், பிருத்து துறவு மேற்கொண்டு காட்டில் தவம் புரியத்தொடங்கியுள்ளார். அர்ச்சி அவரை விசுவாசமாக பின்தொடர்ந்ததோடு இறப்பிலும் உடன்கட்டை ஏறியுள்ளார்.
# பிரித்தி (இந்து தெய்வம்)

**பிரித்தி** , அல்லது **கர்னோட்பாலா**, என்பவர் ஒரு இந்து பெண் தெய்வமாவார். காமத்திற்க்கும், அன்பிற்க்கும் கடவுளான, காமதேவனின், இரண்டு மனைவிகளில் ரதியும் பிரித்தியுமே அடங்குவர்.  
பிரித்தி, பாசமான அன்பை பிரதிநிதுத்துவப்படுத்தும் அதேவேளையில், அவரது இணை மனைவியான, ரதியோ சிற்றின்ப இன்பத்தைக் குறிக்க பயன்படுகிறார். சில விளக்கங்களில், பிரித்தி தனி நபராகக் கருதப்படாமல், வெறுமனே ரதியின் மற்றொரு புனைப்பெயராகக் கருதப்பட்டு பயன்படுத்தப்படுகிறது
# பிரித்தி (இந்து தெய்வம்)

## புராணக்கதை

புராணத்தின் படி, தனது தந்தையைக் காப்பாற்றவும், அவரின் மேல் உள்ள அன்பால், தனது இளமைகாலம் முழுவதையும் தவத்திலேயே கழித்ததால், பார்வதி பிரித்தி முன்பதாகத் தோன்றி, பிரித்தி, தனது இளமை வயதை தாண்டியிருந்தாலும், அவளுக்கு பொருத்தமான கணவன் கிடைப்பான் எனவும் அதற்காக சில குறிப்பிட்ட சடங்குகளையும், தவத்தையும் செய்யவேண்டும் என வரமளித்தார். ப்ரிதி அந்த சடங்குகளை முறையாகச் செய்தபோது, பார்வதி காமதேவனை புதிதாக இளமையாக இருக்கும் ப்ரிதியைச் சந்திக்க ஊக்குவித்தார், பிரித்தியை பார்த்த கணத்தில் இருந்தே அவளை காதலிக்க ஆரம்பித்த காமதேவன், அவளிடம் திருமணம் செய்துகொள்ள முன்மொழிந்தபோது, ப்ரிதி அவனிடம் தன் தந்தையின் சம்மதத்தைப் பெறச் சொல்கிறாள். ப்ரிதியின் தந்தை சம்மதம் தெரிவித்த பின்பே, காமதேவாவை மணந்து அவரது இரண்டாவது மனைவியாக ஆனாள். இவ்வாறு எந்நேரமும் தந்தையை மிகவும் நேசித்ததாலேயே பாசத்தின் கடவுளாகக் கருதப்படுகிறார்.  
விஷ்ணுவின் தெய்வீக பெண் ஆற்றலின் ஒரு அம்சமாகவும் சில வல்லுனர்களால் கருதப்படுகிறார்.  
சிவனின் தவத்தைக் குலைத்து அவரை பார்வதி மீது காதல் கொள்ளச் செய்வதற்காக, காமதேவன் செல்லும்போது, பிரித்தியும் அவனுடன் செல்லுகிறாள்.  
கருட புராணம் காமதேவர் மற்றும் ரதி ஆகியோருடன் பிரித்தியை வழிபடுவதையும் பரிந்துரைக்கிறது.
# நந்தினி மாதா

**நந்தினி மாதா** என்பவர், ஒரு **இந்து** பெண் தெய்வமாவார். ****துர்க்கை**** என்ற (சில நேரங்களில் நந்தினி என்றும் எழுதப்படும்) தெய்வத்தின் மற்றொரு வடிவமாகக் கருதப்படும், இவரின் பெயருக்கு "மகள்" என்று பொருள்படும்.  
நந்தினி மாதா, வாகடி மொழியில் **நந்தோர் மா** என்றும் அழைக்கப்படுகிறார். பண்டைய இந்து புராணங்களின் படி, துவபார யுகத்தில் , நந்தினி மாதா யசோதாயின் மகளாவார், இவரே கம்சனைக் கொன்றதாகக் கூறி நவராத்திரி திருவிழாவில் வணங்கப்படுகிறார். நந்தினி மாதா பல வேத பாடல்களில் குறிப்பிடப்பட்டுள்ளார். மேலும் *துர்கா சப்தமி* என்ற புத்தகத்தின் பதினோராவது அத்தியாயத்திலும் இவரது பண்புகள், குணாதிசயங்கள் விவரிக்கப்பட்டுள்ளது. இந்தப் பாடல்களில் இவரை யசோதாவின் மகளாக தொடர்புபடுத்தி பாடியுள்ளனர்  
குஜராத்தின் வாகட் பகுதியில் இவருக்கு அமைக்கப்படுள்ள கோவில், மகாகாளி பாவகத் என்றும் இங்கேயே இந்த நந்தினி மாதா வசிப்பதாகக் கருதப்படுகிறார். "கர்பா" என்று அழைக்கப்படும் ஒரு ஆதிவாசி நாட்டுப்புற நடனம் இந்த நந்தினி மாதாவுக்கு அர்ப்பணிக்கப்பட்டுள்ளது. வாகத்தில் உள்ள இந்துக்கள், சமணர்கள் மற்றும் பௌத்தர்களால் என அனைத்து பிரிவினராலும் இத்தெய்வம் சமமாக மதிக்கப்படுகிறது.  
ராஜஸ்தானின் பன்ஸ்வாரா மாவட்டத்தில் உள்ள **நந்தினி மாதா கோயில்** என்பதும் மிகவும் பிரபலமானதாகும். இது பரோடியா நகருக்கு அருகே மாநில நெடுஞ்சாலையில் 15 கி. மீ தொலைவில் அமைந்துள்ள பன்ஸ்வாராவில் உள்ளது.  
வாகட்டில் உள்ள பரோடியா கிராமத்திற்கு அருகிலுள்ள மலைகளின் உச்சியில் பல்வேறு முக்கிய கோயில்களும் அமைந்துள்ளது. பல புராணங்களும் சடங்குகளும் சில நூற்றாண்டுகளுக்கு முன்பு இங்குள்ள கருப்பு கல் சிலையை மையமாகக் கொண்டுள்ளன, பின்னர் அது இடிக்கப்பட்டு, அழிக்கப்பட்டது, தற்போது புதிய அழகான நந்தினி சிலை வடிவமைக்கப்பட்டு வணங்கப்பட்டு வருகிறது.
# பெங்குலு

**பெங்குலு** (மலாய்; ஆங்கிலம்: *Penghulu*; ஜாவி: ڤڠهولو) என்பது [[கடல்சார் தென்கிழக்காசியா]வின் மலாய் தீவுக்கூட்டத்தில் உள்ள பாரம்பரிய சமூகங்களில் ஒரு வட்டாரத்தின் தலைவரைக் குறிப்பிடுவதாகும். இந்தச் சொல் தற்போது புரூணை மற்றும் மலேசியா போன்ற நாடுகளில் ஒரு சிறிய நிலப்பகுதி அல்லது ஒரு குடியேற்றத்தின் சமூக தலைவரைக் குறிப்பிடுவதற்குப் பயன்படுத்தப்படுகிறது.  
பெங்குலு என்ற சொல் "உலு" என்ற சொல்லில் இருந்து வந்தது; அதாவது "தலை" என்று பொருள். இதை தலைமகன் என்றும் கூறலாம்.
# பெங்குலு

## வரலாறு

17-ஆம் நூற்றாண்டின் இறுதியில், இன்றைய மலேசியாவில் உள்ள நெகிரி செம்பிலான் மாநிலத்தில் குடியேறிய மினாங்கபாவு மக்கள், தங்களுக்குள் ஒரு பெங்குலுவைத் தேர்ந்தெடுத்தனர்.
இந்த பெங்குலுக்கள், குறிப்பாக சுங்கை ஊஜோங், செலுபு, ஜொகூல் மற்றும் ரெம்பாவ் போன்ற பகுதிகளின் பெங்குலுக்கள் மற்ற பெங்குலுக்களை விட தங்களின் தரத்தை உயர்த்திக் கொள்ளும் அளவுக்கு மிகுந்த ஆற்றல் பெற்றனர்.  
18-ஆம் நூற்றாண்டின் முற்பகுதியில், சுங்கை ஊஜோங், செலுபு, ஜொகூல் மற்றும் ரெம்பாவ் பகுதிகளின் தலைவர்கள்; மற்ற பெங்குலுக்களில் இருந்து தங்களை வேறுபடுத்திக் கொள்ள "உண்டாங்" என்ற அதிகாரப் பெயரைப் பயன்படுத்தத் தொடங்கினர்.
# பெங்குலு

## வரலாறு

### மினாங்கபாவு மக்கள்

1821-ஆம் ஆண்டு; மற்றும் 1838-ஆம் ஆண்டுகளுக்கு இடையில் இந்தோனேசியா, மத்திய சுமத்திராவில் இசுலாமியம் திவிரமாகப் பரவியது. பல நூறாண்டுகளாக தங்களின் சமூக வம்சாவளி பாரம்பரியத்தைக் கட்டிக் காத்து வந்த மினாங்கபாவு மக்கள், இசுலாமியத்தின் ’சரியா’ பயன்பாட்டை எதிர்த்தனர்.  
அந்த வகையில், இசுலாமிய தீவிரவாதத்தை எதிர்க்கும் முயற்சியில் பெங்குலுக்கள், டச்சுக்காரர்களுடன் தங்களை இணைத்துக் கொண்டனர். இதை பத்திரி போர் என்று அழைக்கிறார்கள். அதில் இருந்து பெங்குலுக்களின் அதிகார வலிமை அதிகரிக்கத் தொடங்கியது.
# பெங்குலு

## வரலாறு

### புரூணை பெங்குலு பதவி

இந்தோனேசியா மற்றும் மலேசியாவில் இருப்பதைப் போலவே தற்போதைய புரூணையிலும் பெங்குலு பதவிப் பயன்பாடு உள்ளது. புரூணையில், பெங்குலு பதவி பிரித்தானியர்களால் உருவாக்கப்பட்டது. இது பிரித்தானிய காலனித்துவ அரசாங்கத்திற்கு புரூணை குடிமக்களிடமிருந்து வரி வசூலிக்க பெங்குலு பதவி பயன்படுத்தப்பட்டது.
# பெங்குலு

## வரலாறு

### மலேசிய பெங்குலு பதவி

பெங்குலு என்ற தகுதி கொண்ட ஒருவர் பல கிராமங்களைக் கொண்ட முக்கிம்களில் மிக உயர்ந்த தலைவராகக் கருதப்படுகிறார். இவரின் கீழ் கிராமத் தலைவர்; தோக் சிடாங் அல்லது தோக் தெம்பாட் ஆகியோர் வருகின்றனர். எனவே, பெங்குலு தகுதி என்பது மாநில அரசு பொறுப்பு ஆகும்; மற்றும் மலேசியாவில் ஒரு பெங்குலு என்பவர் மாநில அரசுகளால் நியமிக்கப்படும் அதிகாரியாக அறியப்படுகிறார்.
# பழம்பாசி

<templatestyles src="Module:Infobox/styles.css"></templatestyles>
**பழம்பாசி** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்குக் கிழக்கே சுமார் 15 கிலோமீட்டர் தூரத்தில் அமைந்துள்ளது.
# பழம்பாசி

## பாடசாலைகள்

மு/மாமடு பழம்பாசி அரசினர் தமிழ் கலவன் பாடசாலை
# பழம்பாசி

## கோவில்கள்

- பழம்பாசி கருங்காலி பிள்ளையார் கோவில்
- பழம்பாசி முத்துமாரியம்மன் கோவில்
# குடியரசுத் தலைவரின் தத்ரக்சக் பதக்கம்

**குடியரசுத் தலைவரின் தத்ரக்சக் பதக்கம்** அல்லது **குடியரசுத் தலைவருடைய கடலோர காவல்படை பதக்கம்** என்பது இந்திய கடலோர காவலில் தைரியமான கடமை அல்லது தன்னலமற்ற ஈடுபாடு, அல்லது விதிவிலக்கான அர்ப்பணிப்புக்காக இந்திய குடியரசுத் தலைவரால் வழங்கப்படும் ஒரு இந்திய இராணுவ விருதுப்பதக்கமாகும். இது ஒவ்வொரு ஆண்டும் தேசிய கொண்டாட்டங்களான சுதந்திர தினம் அல்லது குடியரசு தினத்தன்று இந்திய குடியரசுத் தலைவரால் வீரர்களுக்கு வழங்கப்பட்டுவருகிறது.
# குடியரசுத் தலைவரின் தத்ரக்சக் பதக்கம்

## வரலாறு

இந்திய கடலோர காவல்படையில் சிறப்பாகவும், துணிச்சலாகவும், கடமையில் அசாதாரண அர்ப்பணிப்புடன், பாராட்டத்தக்க சேவை புரிந்த வீரர்களுக்காகவும், அவர்களின் அர்ப்பணிப்பு கொண்ட தனிப்பட்ட செயல்களை அங்கீகரிக்கும் நோக்கிலும், குடியரசுத் தலைவரின் தத்ரக்சக் பதக்கம் (பி. டி. எம்.) 1989 ஜூன் 7 அன்று இந்திய குடியரசுத் தலைவரால் நிறுவப்பட்டது. இத்தலைப்பில் முதல் விருது ஜனவரி 26,1990 அன்று வழங்கப்பட்டது.
# குடியரசுத் தலைவரின் தத்ரக்சக் பதக்கம்

## பதக்கம் பெறுவதற்கான தகுதி

கடலோர காவல்படையின் அனைத்து அணிகளும் இந்த பதக்கம் பெற தகுதியானவர்களே. ஏற்கனவே பதக்கம் பெற்றவருக்கு மீண்டும் பதக்கம் வழங்க தேர்ந்தெடுக்கப்பட்டால், அத்தகைய ஒவ்வொரு விருதும் ஏற்கனவே கொடுக்கப்பட்ட பதக்கத்தில் இருக்கும் பட்டியிலேயே இணைக்கப்பட்டு வழங்கப்படும். அத்தகைய ஒவ்வொரு பட்டிக்கும், அரசாங்கத்தால் அங்கீகரிக்கப்பட்ட வடிவத்தின் சிறு வடிவச் சின்னம் வழங்கப்படும். இந்த பதக்கம் ஒருவரின் மரணத்திற்குப் பின்பாகவும் அவர்களை நினைவுகூறும்படி வழங்கப்படலாம்.
# குடியரசுத் தலைவரின் தத்ரக்சக் பதக்கம்

## வரம்புகள்

குடியரசுத் தலைவரின் தத்ரக்சக் பதக்கம், புகழ்பெற்ற எந்தவொரு சேவை மற்றும் துணிச்சலுக்காகவும் வழங்கப்படலாம். எல்லாவருடங்களிம் இத்தகைய புகழ்பெற்ற சேவைக்காக வழங்கப்படும் பதக்கங்களின் எண்ணிக்கை இரண்டுக்கு மிகாமல் இருக்க வேண்டும். ஆனால் எந்தவொரு ஆண்டிலும் துணிச்சலுக்காக வழங்கப்படும் பதக்கங்களின் எண்ணிக்கையில் எந்த வரம்பும் இல்லை.  
பதக்கம் பின்வரும் காரணங்களுக்காக வழங்கப்படுகிறது  
- கடல் எல்லைகளைப் பாதுகாப்பதிலும், கடலில் அவசரநிலைகளுக்கு பதிலளிப்பதிலும், நாட்டின் கடல்சார் பாதுகாப்பு கட்டமைப்பிற்கு குறிப்பிடத்தக்க பங்களிப்பையும் வழங்குவது
- வானிலை அல்லது கப்பல்கள்/படகுகள் அல்லது உபகரணங்களின் வரம்புகள் போன்ற கடினமான சூழ்நிலைகளில் கடலோர காவல்படை நடவடிக்கைகளை நடத்துவதில் வெற்றி.
- இந்தியாவின் கடல்சார் மண்டலங்களில் கடத்தல், வேட்டையாடுதல் அல்லது தேசிய நலன்களைப் பாதுகாப்பது போன்ற தடுப்பு அல்லது சோதனை போன்ற சிறப்பு சேவை.
- நீண்ட சேவை, ஆனால் மிகவும் விதிவிலக்கான திறன் மற்றும் தகுதியால் வேறுபடுத்தப்படும்போது மட்டுமே.
- பாதகமான சூழ்நிலைகளிலும் கூட அவர்களது கடமையை அர்ப்பணிப்புடன் செய்வது
- தேசத்தின் மதிப்புகளை சர்வதேச அளவில் நிலைநிறுத்துவதற்கும் அயராது உழைப்பது
# குடியரசுத் தலைவரின் தத்ரக்சக் பதக்கம்

## பதக்க வடிவம்

இந்த பதக்கம் வட்ட வடிவத்தில், ஒன்று மற்றும் மூன்று-எட்டு அங்குல விட்டம் கொண்டது, தங்க முலாம் பூசப்பட்டுள்ள வெள்ளியால் ஆன இதன் மையத்தில் கடலோர காவல்படையின் சின்ன வடிவமைப்பும், அதன் மேலே "குடியரசுத் தலைவரின் கடலோர காவலர் பதக்கம்" மற்றும் கீழே "இந்தியா" என்ற சொற்களும் பொறிக்கப்பட்டு காணப்படும், பதக்கத்தின் விளிம்பில் இரண்டு ஐந்து முனை கொண்ட நட்சத்திரங்களால் பிரிக்கப்படுகின்றன. பின்புறத்தின் மையத்தில், இந்தியாவின் தேசியச் சின்னம் பொறிக்கப்பட்டுள்ளது மற்றும் மேல் விளிம்பில் ஒரு வெற்று கைப்பிடியுடன் ஒரு மாலை இணைக்கப்பட்டுள்ளது. விளிம்பில், பதக்கம் வழங்கப்பட்ட நபரின் பெயரும் பொறிக்கப்பட்டுள்ளது.  
தனியாக அணியப்படும்போது, வழங்கப்படும் ஒவ்வொரு பட்டிக்கும் தங்க முலாமுடன் கூடிய ஒரு சிறிய வெள்ளி ரோஜா இணைக்கப்பட வேண்டும்.
# இங்கிலாந்துத் துடுப்பாட்ட அணியின் இந்தியச் சுற்றுப்பயணம், 2024

இங்கிலாந்து துடுப்பாட்ட அணி 2024 சனவரு முதல் மார்ச்சு வரை இந்தியாவில் ஐந்து தேர்வுத் துடுப்பாட்டப் போட்டிகளில் விளையாடியது. இத்தொடர் 2023–2025 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக அமைந்தது.  
5 போட்டிகள் கொண்ட தேர்வுத் தொடரை இந்தியா முதல் போட்டியில் தோற்று 4-1 என்ற கணக்கில் 113 ஆண்டுகளில் முதல்முறையாக வென்றது.
# இங்கிலாந்துத் துடுப்பாட்ட அணியின் இந்தியச் சுற்றுப்பயணம், 2024

## அணிகள்

| * ரோகித் சர்மா (த)
* ஜஸ்பிரித் பும்ரா (து.த)
* ரவிச்சந்திரன் அசுவின்
* கோ. ஸ்ரீ. பரத் (கு.கா)
* சுப்மன் கில்
* சிரேயாஸ் ஐயர்
* ரவீந்திர ஜடேஜா
* யசஸ்வி ஜைஸ்வால்
* துருவ் சூரெல் (கு.கா)
* ஆவேசு கான்
* சர்பராசு கான்
* விராட் கோலி
* முகேசு குமார்
* சௌராப் குமார்
* அக்சார் பட்டேல்
* இரஜத் படிதார்
* கே. எல். ராகுல்
* முகமது சிராஜ்
* வாசிங்டன் சுந்தர்
* குல்தீப் யாதவ் | * பென் ஸ்டோக்ஸ் (த)
* ஒலி போப் (து.த)
* ரெகான் அகமது
* ஜேம்ஸ் அண்டர்சன்
* கசு அட்கின்சன்
* ஜோனி பேர்ஸ்டோ (கு.கா)
* சோயீப் பசீர்
* 
ஆரி புரூக்

* சாக் கிராலி
* பென் டக்கெட்
* பென் போக்சு (கு.கா)
* டொம் கார்லி
* டான் லோரன்சு
* சாக் லீச்
* ஒலி ரொபின்சன்
* ஜோ ரூட்
* மார்க் வுட் | } |
| --- | --- | --- |
# கல்பக்கஞ்சேரி

**கல்பக்கஞ்சேரி** (*Kalpakanchery*) என்பது இந்தியாவின், கேரளத்தின், மலப்புறம் மாவட்டம், திரூர் வட்டத்தில் உள்ள ஒரு வருவாய் கிராமம் மற்றும் ஒரு கிராம ஊராட்சி ஆகும். இந்தக் கிராமம் மலப்புறம் நகரத்திற்கு தென்மேற்கே சுமார் தொலைவில் உள்ளது.  
கடுங்காத்துக்குண்டு, புத்தனத்தாணி, குருகத்தானி, ரந்ததானி ஆகியவை கல்பக்கஞ்சேரியைச் சுற்றியுள்ள நான்கு முக்கிய ஊர்கள் ஆகும். தேசிய நெடுஞ்சாலை 66 இந்த கிராமத்தின் வழியாக செல்கிறது. இந்த கிராமம் கல்வி நிறுவனங்கள் மற்றும் பிற அலுவலகங்களின் மையமாக உள்ளது. நகரத்தில் பல கல்வி நிறுவனங்கள், சுகாதார நிறுவனங்கள், இரண்டு தொழில் பயிற்சி மையங்கள், கல்பக்கஞ்சேரி காவல் நிலையம், பாஃபாக்கி யாதீம் கானா (அனாதை இல்லம்), அஞ்சல் அலுவலகம், கல்பக்கஞ்சேரி சார் பதிவாளர் அலுவலகம், கல்பக்கஞ்சேரி ஊராட்சி அலுவலகம் ஆகியவை உள்ளன. இந்த கிராமத்தில் புதன்கிழமைகளில் கூடும் வாரச்சந்தையானது *மேலங்காடி சந்தை* என்று அழைக்கப்படுகிறது. இன்றைய மேலங்காடியில், புத்தனத்தாணிக்கும் கடுங்காத்துக்குண்டுக்கும் இடையே வாராந்திர சந்தை நடைபெற்று வந்தது. நகராட்சி அந்தஸ்து கொண்ட நகரங்களான திரூர், கோட்டக்கல், வளஞ்சேரி ஆகியவை இங்கிருந்து தொலைவில் அமைந்துள்ளன.
# கல்பக்கஞ்சேரி

## சொற்பிறப்பியல்

*கல்பக்கஞ்சேரி* என்ற பெயர் *தென்னை மரங்களின் தெரு* என்று பொருள்படும். *கல்பகம்* ( தென்னை மரம் ) மற்றும் *சேரி* (தெரு) ஆகிய இரண்டு மலையாள சொற்களின் கலவையிலிருந்து இது உருவானதாக நம்பப்படுகிறது.
# கல்பக்கஞ்சேரி

## மக்கள்தொகையியல்

, மக்கள் தொகை கணக்கெடுப்பின் படி கல்பகங்சேரியின் மக்கள் தொகை 33,721 ஆகும். இதில் ஆண்களின் எண்ணிக்கை 15,391 என்றும், பெண்களின் எண்ணிக்கை 18,330 என்றும் உள்ளது. கிராமத்தின் கல்வியறிவு விகிதமானது 2011 ஆண்டு கணக்கெடுப்பின் படி 94.37% ஆகும். பெரும்பான்மை மக்கள் பேசும் மொழியாக மலையாளம் உள்ளது.
# கல்பக்கஞ்சேரி

## மக்கள்தொகையியல்

### கல்வி

2011 மக்கள் தொகை கணக்கெடுப்பின்படி, கிராமத்தில் இரண்டு பாலர் பள்ளிகள், 13 தொடக்கப் பள்ளிகள், ஐந்து நடுநிலைப் பள்ளிகள், மூன்று உயர்நிலைப் பள்ளிகள், மூன்று மேல்நிலைப் பள்ளிகள், மூன்று தொழிற்பயிற்சிப் பள்ளிகள், மாற்றுத்திறனாளிகளுக்கான சிறப்புப் பள்ளி ஆகியவை உள்ளன. 1958 இல் நிறுவப்பட்ட ஜி.வி.எச்.எஸ்.எஸ் பள்ளி, இப்பகுதியில் உள்ள பழமையான மேல்நிலைப் பள்ளிகளில் ஒன்றாகும். கிராமத்தில் உள்ள கல்வி நிறுவனங்கள் பின்வருமாறு:
| பெயர் | வகை | உரிமை |  |
| --- | --- | --- | --- |
| பி.ஒய்.கே.ஏ.எஸ் மகளிர் கல்லூரி, கல்பகஞ்சேரி | கலை மற்றும் அறிவியல் கல்லூரி | தனியார் |  |
| பாஃபாகி ஐடிஐ கல்லூரி, கடுங்காத்துக்குண்டு | தொழில்துறை பயிற்சி நிறுவனம் | தனியார் |  |
| அமினா ஐடிஐ கல்லூரி, கடுங்கத்துக்குண்டு | தொழில்துறை பயிற்சி நிறுவனம் | தனியார் |  |
| பி.ஒய்.கே பி.எட். பயிற்சிக் கல்லூரி, கடுங்கத்துக்குண்டு | தொழில்முறை கல்லூரி | தனியார் |  |
| ஜி.வி.எச்.எஸ்.எஸ், கல்பகஞ்சேரி | மேல்நிலைப் பள்ளி | அரசு |  |
| எம்.எஸ்.எம்.எச்.எஸ்.எஸ், கல்லிங்கல்பரம்பா | மேல்நிலைப் பள்ளி | உதவி |  |
| பி.ஒய்.கே.ஆர்.எச்.எஸ், கடுங்கத்துக்குண்டு | உயர்நிலைப் பள்ளி | தனியார் |  |
| ஜி.யு.பி.எஸ்., ரந்ததானி | துவக்கப் பள்ளி | அரசு |  |
| ரஹ்மானி தொடக்கப்பள்ளி, ரந்ததானி | துவக்கப் பள்ளி | தனியார் |  |
| நஜாத் பப்ளிக் பள்ளி, ரந்ததானி | துவக்கப் பள்ளி | தனியார் |  |
| ஜி.எம்.எல்.பி.எஸ், பாலேத் | துவக்கப் பள்ளி | அரசு |  |
| ஜி.எம்.எல்.பி.எஸ்., பாராபுரம் | துவக்கப் பள்ளி | அரசு |  |
| GMPLS, பரவண்ணூர் | துவக்கப் பள்ளி | அரசு |  |
| ஏ.எம்.எல்.பி.எஸ்., பரவண்ணூர் | துவக்கப் பள்ளி | உதவி |  |
| ஜி.எம்.எல்.பி.எஸ்., அயிரணி | துவக்கப் பள்ளி | அரசு |  |
| ஏ.எம்.எல்.பி.எஸ்., தோழனூர் மேற்கு | துவக்கப் பள்ளி | உதவி |  |
| ஏ.எம்.எல்.பி.எஸ்., தோழனூர் கிழக்கு | துவக்கப் பள்ளி | உதவி |  |
| ஜி.எல்.பி.எஸ்., கல்பகஞ்சேரி | துவக்கப் பள்ளி | அரசு |  |
| ஜி.எம்.எல்.பி.எஸ்., மஞ்சச்சோலை | துவக்கப் பள்ளி | அரசு |  |
| ஜிஎம்எல்பிஎஸ், கானஞ்சேரி | துவக்கப் பள்ளி | அரசு | } |
# கல்பக்கஞ்சேரி

## மக்கள்தொகையியல்

### நலவாழ்வு

2011 மக்கள் தொகை கணக்கெடுப்பின்படி, ஒரு ஆரம்ப சுகாதார நிலையம், 3 ஆரம்ப சுகாதார துணை நிலையங்கள், ஒரு மகப்பேறு மற்றும் குழந்தைகள் நல மையம், இரண்டு மருத்துவமனை, ஒரு மருந்தகம், இரண்டு கால்நடை மருத்துவமனைகள், ஒரு குடும்ப நல மையம், இரண்டு அறக்கட்டளை மருத்துவமனைகள், 12 மருந்து கடைகள் உள்ளன.  
ரண்டத்தாணிக்கு அருகில் உள்ள தோழனூரில் அரசு ஆயுர்வேத மருத்துவமனை மற்றும் அரசு கால்நடை மருந்தகம் செயல்படுகிறது.
# கல்பக்கஞ்சேரி

## குடிமை நிர்வாகம்

இப்பகுதி கல்பக்கஞ்சேரி கிராம ஊராட்சியால் நிர்வகிக்கப்படுகிறது. ஊராட்சி 19 வார்டுகளைக் கொண்டது:  
கல்பகஞ்சேரி குட்டிப்புரம் ஊராட்சி ஒன்றியம் மற்றும் திரூர் சட்டமன்றத் தொகுதிக்கு உட்பட்டது.
**'''வார்டுகள்'''**  
| 1 | பாராபுரம் |  |
| --- | --- | --- |
| 2 | வரியாத் |  |
| 3 | ரண்டதானி |  |
| 4 | கீழக்கேபுரம் |  |
| 5 | தரலட் |  |
| 6 | மஞ்சச்சோலை |  |
| 7 | கல்லிங்கல் |  |
| 8 | பரவண்ணூர் சோலை |  |
| 9 | பததேபீடிகா |  |
| 10 | பரவண்ணூர் |  |
| 11 | அயிராணி |  |
| 12 | கடுங்காத்துக்குண்டு |  |
| 13 | கல்பகஞ்சேரி |  |
| 14 | தோட்டாய் |  |
| 15 | கானஞ்சேரி |  |
| 16 | பலேத் |  |
| 17 | வரம்பிங்கல் |  |
| 18 | கல்லிங்கல்பரம்பா |  |
| 19 | குண்டம்சினா | } |
# கல்பக்கஞ்சேரி

## குடிமை நிர்வாகம்

### சட்டம் ஒழுங்கு

கல்பக்கஞ்சேரி காவல் நிலையமானது, கல்பகஞ்சேரி, வளவண்ணூர், பொன்முண்டம், செரியமுண்டம், பெருமண்ணா-கிளாரி, ஆதவநாடு, திருநாவாய் ஆகிய ஏழு கிராமங்களில் அதிகார வரம்பைக் கொண்டுள்ளது. இந்த நிலையம் 1919 இல் நிறுவப்பட்டது. இது திரூர் நீதிமன்றத்தின் கீழ் வருகிறது.
# கல்பக்கஞ்சேரி

## போக்குவரத்து

- **தொடருந்து நிலையம்:** திரூர் தொடருந்து நிலையம் வெறும் தொலைவில் உள்ளது. இங்கு ஏறக்குறைய எல்லா மொடருந்துகளும் நிற்கும்.
- **சாலை:** கல்பக்கஞ்சேரி மற்ற நகரங்களுடன் சாலை வழியாக நன்கு இணைக்கப்பட்டுள்ளது. தேசிய நெடுஞ்சாலை-66 இந்த ஊர் வழியாக செல்கிறது. மலப்புறம், கோழிக்கோடு, கொச்சி, திருச்சூர், கோயம்புத்தூர் உள்ளிட்ட பிற நகரங்களுக்கு வழக்கமாக பேருந்துகள் இயக்கப்படுகின்றன. பெங்களூர், திருவனந்தபுரம், கோயம்புத்தூர் ஆகிய இடங்களுக்கு இரவு நேர பயணத்திற்கு சில தனியார் பேருந்துகள் உள்ளன.
- **அருகிலுள்ள வானூர்தி நிலையம்:** கரிபூர் பன்னாட்டு வானூர்தி நிலையம் தோராயமாக தொலைவில் உள்ளது.
# கல்பக்கஞ்சேரி

## குறிப்பிடத்தக்கவர்கள்

- ஆசாத் மூப்பன்
- ஒடையப்புறத் செக்குட்டி
# கல்பக்கஞ்சேரி

## மேலும் பார்க்கவும்

- புத்தனத்தாணி
- கோட்டக்கல்
- திரூர்
# நித்யா தாசு

**நித்யா தாசு** (*Nithya Das*) ஓர் இந்திய நடிகை ஆவார். இவர் மலையாளம் மற்றும் தமிழ் தொலைக்காட்சி தொடர்களுடன் மலையாளத் திரைப்படங்களில் முக்கியமாக நடித்து வருகின்றார்.
# நித்யா தாசு

## தொழில்

2000களின் முற்பகுதியில் தாசு திரைப்படத் துறையில் தீவிரமாக நடித்து வந்தார். 2001ஆம் ஆண்டு தாகா இயக்கி திலீப் நடித்த *ஈ பறக்கும் தளிகா* படத்தின் மூலம் தனது திரைப்பட வாழ்க்கையைத் தொடங்கினார். இந்த வெற்றிப் படத்திற்குப் பிறகு கலாபவன் மணியுடன் *கண்மாசி* படத்தில் நடித்தார். *பாலேட்டன்*, *சூண்டா*, *கிருதயத்தில் சூக்ஷிகன்*, *நகரம்*, *சூர்ய கிரீடம்* மற்றும் *நாரிமன்* ஆகிய மலையாளத்தில் இவர் நடித்த மற்ற படங்கள் ஆகும். திரைப்படத் துறையின் திறமை தேடல் திட்டத்தில் பல போட்டிகளின் மூலம் இவர் தேர்ந்தெடுக்கப்பட்டார். சூர்யா தொலைக்காட்சி, கைரளி தொலைக்காட்சி, சன் தொலைக்காட்சி மற்றும் ஜெயா தொலைக்காட்சி தொடர்களில் நடித்தார். 2023இல் *பள்ளிமணி* திரைப்படத்தின் மூலம் பதினான்கு ஆண்டுகளுக்குப் பிறகு மலையாளத் திரையுலகில் மீண்டும் நடிக்க ஆரம்பித்தார்.
# நித்யா தாசு

## தனிப்பட்ட வாழ்க்கை

நித்யா தாசு அரவிந்த் சிங்கை மணந்தார். நித்யா அரவிந்தை 2005ஆம் ஆண்டு சென்னைக்கு வானூர்தியில் பயணித்துக் கொண்டிருக்கும் போது சந்தித்தார். அரவிந்த் வானூர்தி பணியாளராக இருந்தார்.
# நித்யா தாசு

## திரைப்படவியல்

**நித்யா தாசு நடித்த திரைப்படப் பட்டியல்**  
| 2001 | *ஈ பறக்கும் தளிகா* | காயத்ரி தேவி / பசந்தி | அறிமுக திரைப்படம்
ஆசியாநெட் திரைப்பட விருதுகள் – ஆண்டின் சிறந்த புதுமுகம் (பெண்) |  |
| --- | --- | --- | --- | --- |
| 2001 | *நாரிமன்* | ஸ்ருதி |  |  |
| 2002 | *கண்மாஷி* | சேதுலட்சுமி/கண்மாஷி |  |  |
| 2002 | *குஞ்சிக்கோனன்* | கனவு மனைவி | பாடலில் சிறப்புத் தோற்றம் |  |
| 2003 | *பாலேட்டன்* | தேவகி |  |  |
| 2003 | *வரும் வருன்னு வான்னு* | பொடிமோல் |  |  |
| 2003 | *சூண்டா* | அனிதா |  |  |
| 2004 | *கதவசேஷன்* | ஸ்ரீதேவி |  |  |
| 2004 | *மராட்டிய நாடு* | ஷாஹினா |  |  |
| 2004 | *சுதந்திரம்* | ஷாலினி |  |  |
| 2005 | *கிருதயத்தில் சூக்ஷிக்கன்* | நந்திதா |  |  |
| 2005 | *பொன் மேகலை* | மேகலா | தமிழ் அறிமுகம் |  |
| 2005 | *அமலாபுரத்தைச் சேர்ந்தவர் 123* | அசுவினி | தெலுங்கு அறிமுகம் |  |
| 2006 | *மனதோடு மழைக்காலம்* | சத்யா | தமிழ்த் திரைப்படம் |  |
| 2007 | *நாகரம்* | பூங்கொடி |  |  |
| 2007 | *சூர்ய கிரீடம்* | ஊர்மிளா |  |  |
| 2023 | *பள்ளிமணி* | அவந்திகா |  |  |
| 2023 | *ஸ்கந்தா* | ஸ்ரீலீலாவின் அம்மா | தெலுங்கு படம் | } |
# நித்யா தாசு

## தொலைக்காட்சி

**நித்யா தாசு நடித்த தொலைக்காட்சி தொடர்கள்**  
| 2007 | *ஸ்ரீஐயப்பனும் வவரும்* | ஆயிஷா | சூர்யா தொலைக்காட்சி | மலையாளம் |
| --- | --- | --- | --- | --- |
| 2008 | *மனப்பொருத்தம்* | மாயா | கைரளி தொலைக்காட்சி |  |
| 2009–2012 | *இதயம்* | நந்தினி | சன் தொலைக்காட்சி | தமிழ் |
| 2010 | *இந்திரநீலம்* | கீதாஞ்சலி/கீது | சூர்யா தொலைக்காட்சி | மலையாளம் |
| 2012–2015 | *பைரவி ஆவிகளுக்கு பிரியமானவள்* | பைரவி | சன் தொலைக்காட்சி | தமிழ் |
| 2013 | *காற்றிலே வரும் கீதம்* |  |  |  |
| 2014-2015 | *அக்கா* | சீதை | ஜெயா தொலைக்காட்சி |  |
| 2016–2017 | *ஒட்டச்சிலம்பு* | சியமந்தகம்/சீமந்தினி | மழவில் மனோரமா | மலையாளம் |
| 2018 | *அழகு* | ஐஸ்வர்யா | சன் தொலைக்காட்சி | தமிழ் |
| 2020–2022 | *கண்ணான கண்ணே* | யமுனா |  |  |
| 2021 | *அன்பே வா* |  |  |  |
| *திங்கள்காலமான்* | தன்னை | சூர்யா தொலைக்காட்சி | மலையாளம் | } |  
**நித்யா தாசு தொலைக்காட்சி நிகழ்ச்சிகள்**  
| 2018–2019 | *ஸ்ரேஷ்டபாரதம்* | தொகுப்பாளர் | அம்ருதா தொலைக்காட்சி | மலையாளம் |
| --- | --- | --- | --- | --- |
| 2020 | *நகைச்சுவை நட்சத்திரங்கள் சீசன் 2* | நீதிபதி | ஏசியாநெட் |  |
| *நட்சத்திர மேஜிக்* | வழிகாட்டி | மலர்கள் தொலைக்காட்சி |  |  |
| *சூப்பர் பவர்* |  |  |  |  |
| 2022 | *அம்மாமருதே சமஸ்தான சம்மேளனம்* | வழிகாட்டி |  |  |
| 2022 | *சிவப்பு கம்பளம்* | வழிகாட்டி | அம்ருதா தொலைக்காட்சி |  |
| 2022–2023 | *ஞானம் என்டலும்* | நீதிபதி | ஜீ கேரளம் |  |
| 2023–தற்போது | *காட்டுறும்பு 2* | நீதிபதி | மலர்கள் தொலைக்காட்சி | } |
# இமாஜா

**இமாஜா மல்லிரெட்டி** (*Himaja*)(பிறப்பு 2 நவம்பர் 1990) ஓர் இந்திய வடிவழகி மற்றும் நடிகை ஆவார். இவர் முதன்மையாகத் தெலுங்குத் திரைப்படத்துறையில் பணியாற்றுகிறார். இவர் தனது முதல் தொடரான *கொஞ்சும் இசுட்டம் கொஞ்சம் கசுட்டம்* மற்றும் முதன்மையாகச் *சத்தியம் பாவடி, வுன்னாதி ஒகேடே ஜிந்தகி* மற்றும் *சித்ரலகரி* திரைப்படங்களில் நடித்ததற்காகப் பிரபலமானவர்*.* இவர் *பிக் பாஸ்* 3-இல் போட்டியாளராகப் பங்கேற்று 63வது நாளில் வெளியேற்றப்பட்டார்.
# இமாஜா

## இளமையும், பணியும்

ஆந்திர மாநிலம் குண்டூர் மாவட்டத்தில் உள்ள வீர்லபாலத்தை சேர்ந்தவர் இமாஜா. இவர் முதன்முதலில் சாயி பாபாவைப் பற்றிய "சர்வாந்தர்யாமி" என்ற தொலைக்காட்சித் திரைப்படத்தில் நடித்தார். இது இவரது தந்தை மல்லிரெட்டி சந்திரசேகர் ரெட்டி தயாரித்து, குரு பௌர்ணமி அன்று மா தொலைக்காட்சியில் ஒளிபரப்பப்பட்டது. இவர் திரைப்படங்களில் நடிகையாகத் தொழிலைத் தொடரும் முன் ஒரு வடிவழகியாகவும் தொலைக்காட்சி தொகுப்பாளராகவும் பணியாற்றினார். இவர் தெலுங்கு தொலைக்காட்சியில் தொலைக்காட்சி தொகுப்பாளராக பணியாற்றினார்.
|-
| *துருவா*
| இசிகாவின் தோழி
|-
| | 2017
| *மஹானுபாவுடு*
| மேகனாவின் தோழி
|-
| *ஶதமானம் பவதி*
| சுப்பலட்சுமி
|-
| *சந்தமாமா ராவே*
|-
| | 2016
| *சூப்பர் 2*
| பங்கேற்பாளர்
| ரியாலிட்டி தொலைக்காட்சி நிகழ்ச்சியை நவ்தீப் தொகுத்து வழங்கினார்
|-
| | 2016
| *கெவ்வு கபடி*
| போட்டியாளர் (அதிரே ஏஞ்சல்ஸ் அணி)
| பிரபல கபடி நிகழ்ச்சி
|-
| | 2019
| *பிக் பாஸ் 3*
| பங்கேற்பாளர்
| ரியாலிட்டி தொலைக்காட்சி தொடர்.
நாகார்ஜுனா தொகுத்து வழங்கினார்
|}
# பிதுபர் பெண்கள் பட்டயக் கல்லூரி

**பிதுபர் பெண்கள் பட்டப்படிப்பு கல்லூரி**, என்பது அசாம் மாநிலத்திலுள்ள திப்ருகர் மாவட்டத்தில் உள்ள கோவாங் என்ற இடத்தில் 1989 ஆண்டில் நிறுவப்பட்ட ஒரு பெண்களுக்கான பொது பட்டப்படிப்பு கல்லூரியாகும். இந்தக் கல்லூரி திப்ருகர் பல்கலைக்கழகத்துடன் இணைக்கப்பட்டுள்ளது. இந்தக் கல்லூரியில் கலை மற்றும் வணிகத்தில் இளங்கலை பட்டப்படிப்புகள் பயிற்றுவிக்கப்படுகிறது.
# பிதுபர் பெண்கள் பட்டயக் கல்லூரி

## வரலாறு

அசாமிய சமூகத்தின் ஏழை மற்றும் பின்தங்கிய தேயிலைத் தோட்ட மாணவர்களுக்கு உயர் கல்வி வசதிகளை வழங்குவதற்காக இக்கல்லூரி தொடங்கப்பட்டுள்ளது. இதற்காக தனது சொந்த நிலத்தையும் கல்லூரிக்கான கட்டிடத்தையும் நன்கொடையாக வழங்கிய மரியாதைக்குரிய சமூக சேவகர், கல்வியாளர் மற்றும் துலியாபம் தேயிலைத் தோட்டத்தின் உரிமையாளரான *'பிதுபர்* என்பவரின் பெயரிராலேயே இக்கல்லூரி பெயரிடப்பட்டுள்ளது.  
இந்த கல்லூரி திப்ருகர் பல்கலைக்கழகத்துடன் இணைக்கப்பட்டுள்ளது அத்தோடு 2010 ஆம் ஆண்டில் பல்கலைக்கழக மானியக் குழுவின் 2 (எஃப்) இன் கீழ் அங்கீகரிக்கப்பட்டுள்ளது.
# பிதுபர் பெண்கள் பட்டயக் கல்லூரி

## துறைகள்

- அசாமி
- ஆங்கிலம்
- வரலாறு
- கல்வி
- அரசியல் அறிவியல்
- சமூகவியல் மற்றும்
- பொருளாதாரம் ஆகிய துறைகளில் இளங்கலைப் பாடங்கள் பயிற்றுவிக்கப்பட்டு வருகிறது. மேலும் என்.சி.சி படிப்பு, இரண்டு ஆண்டு மேல்நிலைப் படிப்பு (KKHSOU), மூன்று ஆண்டு பட்டப்படிப்பு (KKHSOU), D. El .Ed. பாடநெறி (KKHSOU) ஆகியவைகளையும் தொலைதூரக் கல்வி (பி.ஏ.) வழியில் தொலைதூரக் கல்வி ஆய்வு மையத்தின் கீழும் படிப்புகள் பயிற்றுவிக்கப்படுகிறது.
# இராணி பிர்லா பெண்கள் கல்லூரி

**ராணி பிர்லா பெண்கள் கல்லூரி**, என்பது இந்தியாவின் மேற்கு வங்காளத்தின் கொல்கத்தா நகரில் உள்ள ஒரு பெண்கள் இளங்கலை கலைக் கல்லூரி ஆகும். 1961 ஆம் ஆண்டில் பி. எம். பிர்லா குடும்பத்தால் ராணி ஜோகேஸ்வரி தேவி பிர்லாவின் நினைவாக நிறுவப்பட்ட இக்கல்லூரி கல்கத்தா பல்கலைக்கழகத்துடன் இணைக்கப்பட்டுள்ளது.  
தற்போது அக்குடும்ப நிர்வாகத்திலிருந்து 1998 ஆம் ஆண்டில் மேற்கு வங்க அரசின் உயர்கல்வித் துறையின் கீழ் மாற்றப்பட்டு மேற்கு வங்க அரசாங்கத்தின் கீழ் ஒரு உதவி பெறும் கல்வி நிறுவனமாக செயல்பட்டு வருகிறது.
# இராணி பிர்லா பெண்கள் கல்லூரி

## துறைகள்

### கலைப்பிரிவு

- ஆங்கிலம்
- இந்தி
- வரலாறு
- புவியியல்
- அரசியல் அறிவியல்
- தத்துவம்
- பொருளாதாரம்
- கல்வி
- சமூகவியல்
- தொடர்பு ஆங்கிலம்
- பத்திரிகை மற்றும் வெகுஜன தொடர்பு
- நாகரிக மற்றும் ஆடை வடிவமைப்பு
# இராணி பிர்லா பெண்கள் கல்லூரி

## அங்கீகாரம்

பிர்லா பெண்கள் கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது மேலும் இது என்ஏஏசி பரிந்துரைகளையும் பெற்றுள்ளது.
# இராணி பிர்லா பெண்கள் கல்லூரி

## குறிப்பிடத்தக்க முன்னாள் மாணவர்கள்

- ரைமா சென், நடிகை
# தென்னல

**தென்னல** (*Tennala*) என்பது இந்தியாவின் கேரள மாநிலத்தின் மலப்புரம் மாவட்டத்தில் உள்ள ஒரு கிராம ஊராட்சி ஆகும். தென்னல அதன் பண்பாட்டுக்குப் பெயர் பெற்றது. தேசிய நெடுஞ்சாலை (தே.நெ-17) *பூக்கிப்பம்பைக்* கடந்து செல்கிறது. அருகில் உள்ள தொடருந்து நிலையம் பரப்பனங்காடி தொடருந்து நிலையம் (12&nbsp;கி.மீ.) ஆகும். அருகில் உள்ள வானூர்தி நிலையம் கோழிக்கோடு பன்னாட்டு வானூர்தி நிலையம் (23 கி.மீ) ஆகும்.
# தென்னல

## மக்கள்தொகையியல்

இந்திய மக்கள் தொகை கணக்கெடுப்பின் படி, தென்னலவின் மொத்த மக்கள் தொகை 49,214 ஆகும். இதில் ஆண்களின் எண்ணிக்கை 23,753 என்றும், பெண்களின் எண்ணிக்கை 25,461 என்றும் உள்ளது.
# தென்னல

## போக்குவரத்து

தென்னல கிராமமானது திரூர், தானூர், பரப்பனங்காடி போன்ற நகரங்களின் வழியாக இந்தியாவின் பிற பகுதிகளுடன் இணைக்கபட்டுள்ளது. தேசிய நெடுஞ்சாலை எண்.66 பூக்கிப்பரம்பா வழியாக செல்கிறது, அதன் வடக்குப் பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி உதகமண்டலம், மைசூர் மற்றும் பெங்களூர் நெடுஞ்சாலைகள்.12, 29 மற்றும் 181 வழியாக இணைக்கிறது.  
அருகிலுள்ள விமான நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் பரப்பனங்காடியில் உள்ளது.
# நெகிரி செம்பிலான் துவாங்கு முகிரிஸ்

**துவாங்கு முகிரிஸ்** <small>அல்லது</small> **நெகிரி செம்பிலான் துவாங்கு முகிரிஸ்**; (ஆங்கிலம்: *Tuanku Muhriz ibni Almarhum Tuanku Munawir*; மலாய்: *Tuanku Muhriz ibni Almarhum Tuanku Munawir*); (பிறப்பு: 14 சனவரி 1948) என்பவர் 2008-ஆம் ஆண்டு முதல் மலேசியா, நெகிரி செம்பிலான் மாநிலத்தின் 11-ஆவது யாம் துவான் பெசார் ஆவார்.  
மலேசியாவின் இதர மாநிலங்களில் சுல்தான் என அழைக்கப்படும் அரச பதவி; நெகிரி செம்பிலான் மாநிலத்தில் மட்டும் யாம் துவான் பெசார் அல்லது யாங் டி பெர்துவான் பெசார் என்று அழைக்கப்படுகிறது.
# நெகிரி செம்பிலான் துவாங்கு முகிரிஸ்

## வாழ்க்கை

மறைந்த யாங் டி பெர்துவான் பெசார் துவாங்கு முனாவிர் அவர்களின் ஆறு பிள்ளைகளில் துவாங்கு முகிரிஸ் ஒரே மகன் ஆவார். துவாங்கு முனாவிர் 1960-ஆம் ஆண்டில் இருந்து 1967-ஆம் ஆண்டு வரை நெகிரி செம்பிலான் மாநிலத்தை ஆட்சி செய்தவர் ஆவார்.  
1948-ஆம் ஆண்டில் பிறந்த துவாங்கு முகிரிஸ், தொடக்கநிலைக் கல்வியை கோலா பிலா துவாங்கு முகமது பள்ளியிலும்; இடைநிலைக் கல்வியை தம்பின் துங்கு பெசார் பள்ளியிலும் பெற்றார். பின்னர் உயர்நிலைக் கல்வியை சிரம்பான் கிங் ஜார்ஜ் V பள்ளியில் பெற்றார்.
# நெகிரி செம்பிலான் துவாங்கு முகிரிஸ்

## வாழ்க்கை

### பாங்காக் வங்கியின் இயக்குநர்

ஐக்கிய இராச்சியத்தில் உள்ள ஆல்டென்காம் கல்லூரியில் பட்டப்படிப்பை மேற்கொண்டார். அதன் பின்னர் ஐக்கிய இராச்சியத்தின் வேல்சு பல்கலைக்கழகக் கல்லூரியில் சட்டத் துறையில் பட்டம் பெற்றார்.  
1973-ஆம் ஆண்டில் மலேசியாவில் உள்ள ஒரு பன்னாட்டு வங்கியில் தன் தொழில் வாழ்க்கையைத் தொடங்கினார். பின்னர் அதே வங்கியின் இயக்குனரானார். அடுத்தக் கட்டமாக 1981-ஆம் ஆண்டில் அவர் மலேசிய கூட்டு விளம்பர நிறுவனத்தின் தலைவராகப் பொறுப்பு ஏற்றார். அதன் பின்னர் அவர் 2006-ஆம் ஆண்டு முதல் தாய்லாந்து பாங்காக் வங்கியின் இயக்குநர் குழுவில் பொறுப்பு வகித்து வருகிறார்.
# நெகிரி செம்பிலான் துவாங்கு முகிரிஸ்

## செரி மெனாந்தியின் துங்கு பெசார்

1961-ஆம் ஆண்டில், துவாங்கு முகிரிஸ் அவர்களின் தாத்தா துங்கு பெசார் புர்கானுதீன் இறந்ததைத் தொடர்ந்து, துவாங்கு முகிரிஸ் செரி மெனாந்தியின் துங்கு பெசாராக நியமிக்கப்பட்டார். இருப்பினும், 1967-ஆம் ஆண்டில், அவரின் தந்தையார் இறந்த பின்னர், நெகிரி செம்பிலான் மாநிலத்தின் உண்டாங் ஆட்சிமுறை பேரவையினர் எடுத்த முடிவினால், துவாங்கு முகிரிஸ் யாம் துவான் பெசார் ஆனார். அந்த வகையில் அவர் நெகிரி செம்பிலான் மாநிலத்தின் 10-ஆவது யாம் துவான் பெசார் (*Yamtuan Besar of Negeri Sembilan*) ஆகும்.  
நெகிரி செம்பிலான் மாநிலத்தில் ஓர் ஆட்சியாளர் காலமாகி விட்டால், அவரின் மகன்களில் இருந்து முதலில் பொருத்தமான மற்றும் திறமையான ஆட்சியாளரை உண்டாங் ஆட்சிமுறை பேரவையினர் தேர்ந்தெடுக்க வேண்டும்; அடுத்த நிலையில் இறந்த ஆட்சியாளரின் சகோதரர்கள், பின்னர் தந்தைவழி மாமன்கள், பேரன்கள், சகோதரர்களின் மகன்கள் மற்றும் தந்தைவழி மாமன்களின் மகன்கள் ஆகியோரின் வரிசையில் அந்தத் தேர்வு நடைபெற வேண்டும் என்று நெகிரி செம்பிலான் அரசியலமைப்புச் சட்டம் கூறுகிறது.
# நெகிரி செம்பிலான் துவாங்கு முகிரிஸ்

## செரி மெனாந்தியின் துங்கு பெசார்

### யாங் டி பெர்துவான் பெசார்

29 டிசம்பர் 2008 அன்று, உண்டாங் ஆட்சிமுறை பேரவையினர் துவாங்கு முகிரிஸ் அவர்களை நெகிரி செம்பிலான் மாநிலத்தின் 11-ஆவது யாம் துவான் பெசார் என்று அறிவித்தது. இருப்பினும் தன்னடக்கம் கொண்ட இவரின் பழக்கம் காரணமாக, தொடக்க காலங்களில் துவாங்கு முகிரிஸ் நெகிரி செம்பிலான் அரச வட்டங்களுக்கு வெளியே பெரும்பாலும் அறியப்படாமல் இருந்தார்.  
மலேசியாவில் முக்கியப் புள்ளிகள் பலர் துவாங்கு முகிரிஸின் அடக்கமான, கண்ணியமான ஆளுமை; மற்றும் அவரின் வெற்றிகரமான தொழில் வாழ்க்கையைக் கருத்தில் கொண்டு, அவரை நெகிரி செம்பிலானின் ஆட்சியாளராகக் கொண்டு வருவதற்கு ஆதரவு அளித்ததாகவும் அறியப்படுகிறது. அத்துடன் அவரின் தந்தையார் மரணத்திற்குப் பிறகு, பாரம்பரியத்தின்படி, அவர் அரியணைக்கு சரியான வாரிசாகவும் இருந்தார்.
# நெகிரி செம்பிலான் துவாங்கு முகிரிஸ்

## செரி மெனாந்தியின் துங்கு பெசார்

### சிறப்பான பேச்சாற்றல்

துவாங்கு முகிரிஸ் தன் வாழ்நாள் முழுவதும் உண்டாங்குகளுடன் நல்ல நட்புறவுகளைப் பேணி வந்தார். நெகிரி செம்பிலான் மக்களுடனும் அணுக்கமான உறவுகளை நிறுவி நன்கு பராமரித்து வந்தார். நெகிரி செம்பிலான் மாநிலத்தின் அரசியல் வட்டாரங்களில் அவருக்கு ஆதரவாளர்கள் இருந்தார். நெகிரி செம்பிலான் மாநிலத்தின் முன்னாள் மந்திரி பெசார் டான் ஸ்ரீ முகமது இசா அப்துல் சமாட் இவரின் முதன்மையான அரசியல் ஆதரவாளர்களில் ஒருவராகும்.  
துவாங்கு முகிரிஸ் நன்கு படித்தவர்; சிறப்பான பேச்சாற்றல் கொண்டவர்; சிறந்த குணாதிசயங்களைக் கொண்டவர்; விளம்பரத்தைத் தவிர்ப்பவர்; கண்ணியமான மற்றும் மரியாதைக்குரிய வாழ்க்கையைத் தொடர்ந்து நடத்தி வருபவர்; பாரம்பரிய வழிகளில் அதிக ஈடுபாடு கொண்டவர்.
# நெகிரி செம்பிலான் துவாங்கு முகிரிஸ்

## விருதுகள்

### நெகிரி செம்பிலான் விருதுகள்

- :
- - Royal Family Order of Negeri Sembilan (2008 - 2009)
- - Order of Negeri Sembilan (2008)
- - Royal Family Order of Yam Tuan Radin Sunnah (2008)
- - Order of Loyalty to Negeri Sembilan (2008)
- - Order of Loyalty to Tuanku Muhriz (2010)
- - Order of Loyal Service to Negeri Sembilan (2010)
- - Grand Order of Tuanku Ja’afar (2008)
- - Distinguished Conduct Order
- - (**PPT**)
# நெகிரி செம்பிலான் துவாங்கு முகிரிஸ்

## விருதுகள்

### மலேசியா

- :
- - Order of the Crown of the Realm (**DMN**)
- :
- - Royal Family Order of Johor (**DK I**)
- :
- - Royal Family Order of Kedah (**DK**) (2010)
- :
- - Royal Family Order of Kelantan(**DK**) (2010)
- :
- - Royal Family Order of Perak (**DK**) (2009)
- :
- - Perlis Family Order of the Gallant Prince Syed Putra Jamalullail (**DK**)
- :
- - Royal Family Order of Selangor (**DK I**) (2009)
- :
- - Family Order of Terengganu (**DK I**)
# தலப்பாறை

**தலப்பாறை** (*Thalappara*) என்பது இந்தியாவின், கேரளத்தின், மாநிலம் மலப்புரம் மாவட்டத்தில் *மூனியூர்* அருகே அமைந்துள்ள ஒரு ஊராகும். இது தே.நெ. 17 இல் உள்ளது. இது திருச்சூர் மற்றும் கோழிக்கோடு ஆகியவற்றை இணைக்கும் நெடுஞ்சாலை ஆகும்.  
தலப்பாறையைச் சுற்றி பாடிக்கல், பாலக்கல், வெளிமுக்கு, அழிஞ்சுவடு, முட்டிச்சிரா, களியடமூக்கு, பாறக்கடவு, குன்னத்து பறம்பு, சுழலி, களத்திங்கல்பாறை, அரீப்பாறை, முள்ளங்குழி மற்றும் செகுத்தான் மூலா போற்ற முக்கியமான இடங்கள் உள்ளன.
# தலப்பாறை

## மூனியூர் கிராம ஊராட்சி

தலப்பாறை ஊரானது மூனியூர் கிராம ஊராட்சிக்கு உட்பட்டதாகும். இந்த ஊராட்சியில் முட்டிச்சிரா, வெளிமுக்கு, பாலக்கல் , பணிக்கொட்டும்பாடி போன்ற கிராமங்களை உள்ளடக்கியுள்ளது. மூனியூர் ஊராட்சிக்கு அடுத்ததாக பணிக்கொட்டும்பாடி (பாடிக்கல்) அடுத்து வரும் தேனிப்பாலம் ஊராட்சி உள்ளது. மூன்னியூர் ஊராட்சியின் மக்கள் தொகை 38,000 ஆகும்.
# தலப்பாறை

## போக்குவரத்து

தலப்பாறை கிராமமானது பரப்பனங்காடி நகரம் வழியாக இந்தியாவின் பிற பகுதிகளுடன் இணைக்கபட்டுள்ளது. தேசிய நெடுஞ்சாலை எண்.66 ராமநாட்டுக்கரை வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி உதகமண்டலம், மைசூர் மற்றும் பெங்களூர் நெடுஞ்சாலைகள்.12,29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் பரப்பனங்காடியில் உள்ளது.
# உரோசுடெல்லுலேரியா அட்சென்டென்சு

**உரோசுடெல்லுலேரியா அட்சென்டென்சு** (தாவர வகைப்பாட்டியல்: *Rostellularia adscendens*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “உரோசுடெல்லுலேரியா” பேரினத்தின், ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1986 ஆம் ஆண்டு வெளிவந்துள்ளது. ஆத்திரேலியா கண்டத்தின் அகணிய தாவரமாக இவ்வினம் உள்ளது. இத்தாவரம் 10 முதல் 50 செ. மீ. உயரம் வரை வளரும் இயல்புடையதாகும்.
# சீதா தேவி, பரோடா மகாராணி

**பிதாபுரத்தின் இளவரசி சீதா தேவி** ( *Princess Sita Devi of Pithapuram* ) (முன்னர் பரோடா ராணி என்று அழைக்கப்பட்டார்) (2 மே 1917 - 15 பிப்ரவரி 1989) "இந்தியாவின் வாலிசு சிம்ப்சன் " என்றும் அறியப்பட்டவர். மேலும், இவர் சாதாரண மக்களுக்கு கிடைக்காத சமூக நடவடிக்கைகளில் பங்கேற்க உலகம் முழுவதும் பயணம் செய்யும் செல்வந்தர்களின் சர்வதேச சமூகக் குழுவான *ஜெட் செட்* என்பதில் உறுப்பினராக இருந்தார். சீதாதேவி ஐதராபாத்தின் நிசாமின் மருமகள் இளவரசி நிலோபர் பரகத் பேகம் என்பவரின் நெருங்கிய தோழியாவார்.
# சீதா தேவி, பரோடா மகாராணி

## சுயசரிதை

சீதா தேவி பிதாபுரம் மகாராஜா ராவ் வெங்கடகுமார மகிபதி சூர்ய ராவ் பகதூர் கரு மற்றும் அவரது மனைவி ராணி சின்னமாம்பா தேவி ஆகியோருக்கு மகளாகப் பிறந்தார்.
# சீதா தேவி, பரோடா மகாராணி

## முதல் திருமணம்

சீதா தேவி முதலில் உய்யூரின் ஜமீந்தார் மேக ரங்கய்யா அப்பா ராவ் பகதூர் என்பவரை மணந்தார்.  
இவர்கள் உலகப் போருக்குப் பிறகு அமெரிக்காவிற்கு இரண்டு பயணங்களையும் மேற்கொண்டனர். அங்கு அனைத்து ஆடம்பரமாக செலவழித்துச் சென்றனர். அந்த பயணங்களில் ஒன்றில் இவர்கள் $10 மில்லியன் செலவிட்டதாக பரவலாக அறிவிக்கப்பட்டது. இந்திய அதிகாரிகள் சமஸ்தானத்தின் நிதிகளை தணிக்கை செய்தனர். பரோடா கருவூலத்தில் இருந்து கெய்க்வாட் பல பெரிய தொகையை வாங்கியதை அறிந்த அவர்கள் அதனை திரும்ப அளிக்க வேண்டும் என்று கோரிக்கை வைத்தனர். இளவரசர் வருட வருமான $8 மில்லியனிலிருந்து பல தவணைகளாக செலுத்த இணங்கினார்.  
தனது இரண்டாவது திருமணம் முறிந்த பிறகும் இவர் பாரிஸ் குடியிருப்பிலேயே இருந்தார். இவர் தொடர்ந்து ஆடம்பரமாகவே வாழ்ந்தார். தான் பயணம் செய்யும் போது ஒரு பெரிய அலமாரியை உடன் எடுத்துச் செல்வார். அதில் ஆயிரம் புடவைகள், நூற்றுக்கணக்கான ஜோடி காலணிகள், மேலும், நிச்சயமாக இவருடைய நகைகளும் இருந்தன. ஆனால், 1974 ஆம் ஆண்டு அவளுக்குப் பிடித்த சில நகைகளை ரகசியமாக ஏலம் விடும் அளவுக்கு இவருடைய செல்வம் குறைந்து போனது.
# சீதா தேவி, பரோடா மகாராணி

## இறப்பு

1985 இல் இவருடைய மகன் சாயாஜி ராவ் கெய்க்வாட் தனது 40 வயதில் தற்கொலை செய்து கொண்டு இறந்து போனார். அவரது மரணத்திற்கு குடிப்பழக்கம் மற்றும் போதைப் பழக்கம் காரணமாக கூறப்படுகிறது. நான்கு ஆண்டுகளுக்குப் பிறகு சீதாதேவி இயற்கை எய்தினார்.  
மகாராணி இறந்த சில ஆண்டுகளுக்குப் பிறகு சில விலைமதிப்பற்ற பொருட்கள் கண்டுபிடிக்கப்பட்டன. 1994 ஆம் ஆண்டு ஜெனிவா பெட்டகத்தில் முத்து கம்பளம் கண்டுபிடிக்கப்பட்டது.  
மகாராணி ஒரு தானுந்து பிரியராக இருந்தார். மெர்சிடிஸ்-பென்ஸ் நிறுவனத்தால் இவருக்காக பிரத்யேகமாக ஒரு வாகனம் தயாரிக்கப்பட்டது. *எஸ்குவேர் இதழ்* 1969 ஆம் ஆண்டிற்கான "வேடிக்கையான இணைகளின்" பட்டியலில் சீதா தேவி மற்றும் இவரது மகன் சாயாஜி ராவ் கெய்க்வாட் ஆகிய இருவரையும் சேர்த்தது.
# கோபர்தங்கா

**கோபர்தங்கா** (*Gobardanga*) என்பது இந்தியாவின் மேற்கு வங்காள மாநிலத்தில் வடக்கு 24 பர்கனா மாவட்டத்தில் உள்ள ஒரு நகரமும் நகராட்சித் தலைமையிடமும் ஆகும். 20 ஏப்ரல் 1870 இல் நிறுவப்பட்டது, இது மேற்கு வங்காளத்தின் பழமையான நகராட்சிகளில் ஒன்றாகும்.
# கோபர்தங்கா

## சொற்பிறப்பியல்

*கோபர்தங்கா* என்ற சொல் சமசுகிருதத்திலிருந்து வந்தது. இது கோ-பார்-டங்கா என்ற மூன்று சொற்களைக் கொண்டுள்ளது. *கோ* என்றால் "உலகம்/பூமி", *பார்* என்றால் "மிகப்பெரியது" மற்றும் *டங்கா* என்பது "இடம்" என்று பொருள்படும், அதாவது *பூமியின் மிகப் பெரிய இடம்* .<sup>&#x5B; *<span title="This claim needs references to reliable sources. (April 2021)">விவரங்கள் தேவை</span>* &#x5D;</sup>
# கோபர்தங்கா

## நிலவியல்

### அமைவிடம்

கோபர்தங்கா ஜமுனா ஆற்றின் கரையில் அமைந்துள்ளது. இது மேற்கு வங்கத்தின் வடக்கு 24 பர்கானா மாவட்டத்தில் 22.880149°N மற்றும் 88.760791°E அமைந்துள்ளது.  
மீடியா, கோபர்தங்காவில் *கன்கோனா பார்ஹ்* என்ற குதிரை வில் ஏரி உள்ளது. இது திறந்த வாய் வளையல் வடிவ நீர்நிலை ஆகும். இந்த ஏரி பெண்கள் அணியும் கன்கோனை ஒத்திருக்கிறது, எனவே இது கன்கோனா பார்ஹ் என்று அழைக்கப்படுகிறது. இது இயற்கை எழில் சூழ்ந்த பசுமையான இடமாகும். குளிர்காலத்தில் ஏராளமான புலம்பெயர் பறவைகள் இங்கு வருகின்றன.
# கோபர்தங்கா

## நிலவியல்

### பகுதி கண்ணோட்டம்

வரைபடத்தில் இணைக்கப்பட்டுள்ள பகுதி பெரும்பாலும் வடக்கு பித்யாதாரி சமவெளியின் ஒரு பகுதியாகும். கீழ் கங்கை டெல்டாவில் அமைந்துள்ளது. இந்தப் பகுதியானது சமவெளிப் பகுதியாக அமைந்துள்ளது. இது வெள்ள மட்டத்திலிருந்து சற்று உயரமாக உள்ளது. ஆற்றுக் கால்வாய்களின் நில எல்லைகளை விடவும் உயரமாக அமைந்துள்ளது. 54.67% மக்கள் மக்கள் அதிக மக்கள் அடர்வு கொண்ட நகர்ப்புறங்களிலும், 45.33% பேர் கிராமப்புறங்களிலும் வாழ்கின்றனர்.
# குண்டூர் காரம்

***குண்டூர் காரம்*** (*గుంటూgvhlyjudf*  
*రు కారం/Guntur Kaaram: Highly Inflammable*) 2024ஆம் ஆண்டு வெளிவந்த தெலுங்கு மொழி அதிரடி திரைப்படமாகும். இத்திரைப்படத்தை திரிவிக்ரம் சிறீனிவாசு எழுதி இயக்கியுள்ளார். எசு. இராதா கிருஷ்ணா தயாரித்துள்ளார். இதில் மகேஷ் பாபு, சிறீலீலா, மீனாட்சி சௌத்ரி, ரம்யா கிருஷ்ணன், ஜெயராம், பிரகாஷ் ராஜ் மற்றும் ஜெகபதி பாபு ஆகியோர் நடித்துள்ளனர்.  
மகேஷ் முக்கிய பாத்திரத்தில் நடிக்கும் 28வது படம் என்பதால் *எசுஎசுஎம்28* என்ற தற்காலிகத் தலைப்பில் மே 2021 - இல் இத்திரைப்படம் அதிகாரப்பூர்வமாக அறிவிக்கப்பட்டது. குண்டூர் காரம் என்ற திரைப்பட தலைப்பு மே 2023-இல் அறிவிக்கப்பட்டது. திரைப்பட இசையை தமன் இசையமைத்துள்ளார். மனோஜ் பரமஹம்சா ஒளிப்பதிவு செய்துள்ளார். நவீன் நூலி படத்தொகுப்பைக் செய்துள்ளார்.  
*குண்டூர் காரம்* 12 சனவரி 2024 அன்று உலகம் முழுவதும் திரையரங்குகளில் வெளியிடப்பட்டது. திரிவிக்ரமின் இயக்கம், திரைக்கதை, கதைக்களம் மற்றும் தமனின் பின்னணி இசை ஆகியவற்றிற்காக விமர்சகர்களிடமிருந்து திரைப்படம் எதிர்மறையான விமர்சனங்களைப் பெற்றது. ஆனால் மகேசு பாபு நடிப்பு பாராட்டப்பட்டது.
# குண்டூர் காரம்

## தயாரிப்பு

பூஜா ஹெக்டே திரைப்படத்தின் ஆரம்ப கட்டத்தில் முன்னணி நடிகையாக இருந்தார், *மகரிசி* (2019) திரைப்படத்திற்குப் பிறகு இரண்டாவது முறையாக மகேசு பாபுவுக்கு சோடியாக நடிக்க இருந்தார். இருப்பினும் அவரது அட்டவணை முரண்பாடுகள் காரணமாக, பூஜா இந்த முயற்சியில் இருந்து விலகி, பின்னர் சிறீலீலா மாற்றப்பட்டார். பூஜா விலகுவதற்கு முன்பு இரண்டாவது நடிகை பாத்திரத்தில் நடிக்க ஒருவர் ஒப்பந்தம் செய்யப்பட்டார், அதன் பிறகு, சிறீலீலா முன்னணி நடிகையாக ஆன பின்பு இரண்டாவது நடிகை பாத்திரத்தில் மீனாட்சி சௌத்ரி மாற்றப்பட்டார். பிப்ரவரி 2023 இல், திரைப்படத்தில் ஒரு முக்கியக் கதாபாத்திரத்தில் நடிக்க ரம்யா கிருஷ்ணா தேர்ந்தெடுக்கப்பட்டார். மார்ச் மாதம், பிரகாசு ராசு படத்தில் மகேசு பாபுக்கு தாத்தாவாக நடிக்க இணைந்தார், பின்னர் ஜெயராம் இணைந்தார். ஏப்ரலில், ஜெகபதி பாபு "மிகவும் அன்பான ஆனால் பயமுறுத்தும்" கதாபாத்திரத்தில் நடிப்பதாக அறிவிக்கப்பட்டது.
# குண்டூர் காரம்

## இசை

இத்திரைப்படத்திற்கான இசைத் தொகுப்புயை தமன் இசையமைத்துள்ளார். சூன் 2022 இல் திரைப்படத்தின் இசைக்கான பணிகளை தொடங்கினார். முதல் பாடல் "டம் மசாலா" 7 நவம்பர் 2023 அன்று வெளியிடப்பட்டது. இரண்டாவது பாடல் "ஓ மை பேபி" 13 டிசம்பர் 2023 அன்று வெளியிடப்பட்டது. "குர்சீ மடதபெட்டி" என்ற குத்தாட்டப் பாடல் 30 திசம்பர் 2023 அன்று வெளியிடப்பட்டது, இதில் மகேசு பாபுவும் சிறீலீலாவும் குத்தாட்டம் ஆடுகின்றனர்.